Video: Rower kom sy moses tee – 'n tros piesangs! - Maroela Media
Video: Rower kom sy moses tee – 'n tros piesangs!
'n Winkelier van Ontario in Kanada het Saterdagaand 'n rooftog gefnuik toe sy die dief met 'n tros piesangs bygedam het.
Konst. Akhil Mooken, woordvoerder van die Peel-streekspolisie, het gesê beamptes is na die toneel ontbied waar 'n man die winkel probeer besteel het. Die winkelier het gesê 'n man het omstreeks 21:00, 'n uur voor die winkel sou sluit, die winkel betree en die kasregister genader. Hy het geld geëis en wou sommer op die toonbank klim om die geld in die hande te kry.
Saungae Kim, die winkelier, het 'n tros piesangs op die toonbank gegryp en die man daarmee bygedam. Hy het te voet van die toneel gevlug.
Mooken het bevestig niemand is beseer tydens die voorval nie.
Hoekom 'n rooitapyt rooi is
Giegiegiegie….. organiese, vegan misdaadbestryding!
CJ · 8 maande gelede
Wed julle dié truuk sal nie vir SA rowers werk nie. Hulle sal jou aankla onder die Wet op Voedselbeskadiging of iets soortgelyk…